31.1.2023 г.
BG
Официален вестник на Европейския съюз
L 28/27
3.
До 30 юни 2023 г. държавите членки докладват на Комисията данни за предишни риболовни уреди, поставени около УПР от техните кораби с мрежи гъргър.
Ако държава членка не докладва посочените данни до тази дата, на риболовните кораби, плаващи под нейното знаме, се забранява да поставят риболовни уреди около УПР, докато Комисията не получи посочените данни от тази държава членка, за да ги предаде на ICCAT.
Р а з де л 4 З о н а н а К о н в е н ц и я та C C A M LR
Член 27 Уведомления за проучвателен риболов на кликач През 2023 г. държавите членки могат да участват в извършван с парагади проучвателен риболов на кликач (Dissostichus spp.) в подзони 88.1 и 88.2 на ФАО, както и в участъци 58.4.1, 58.4.2 и 58.4.3a на ФАО извън зоните под национална юрисдикция.
Държавите членки, които възнамеряват да участват в такъв проучвателен риболов, уведомяват секретариата на CCAMLR в съответствие с членове 7 и 7а от Регламент (ЕО) No 601/2004 не по-късно от 1 юни 2023 г.
Член 28 Ограничения за проучвателния риболов на кликач 1.
Риболовът на кликач през риболовния сезон 2022—2023 г. се ограничава до държавите членки, подзоните и броя на риболовните кораби, посочени в таблица А от приложение VII, и се прилагат равнищата на ОДУ и ограниченията на прилова, посочени в таблица Б от същото приложение. 2.
Забранява се целевият риболов на видове акули за цели, различни от научноизследователските.
Приловът на акули, особено на млади екземпляри и женски екземпляри със зрял хайвер, уловени случайно при риболов на кликач, се пуска обратно в морето в живо състояние. 3.
Когато е приложимо, риболовът в малките изследователски единици (МИЕ) се прекратява, когато докладваният улов достигне посочения ОДУ, като съответната МИЕ се затваря за риболов за останалата част от риболовния сезон. 4.
Риболовът трябва да се извършва във възможно най-голям географски и батиметричен обхват, за да се получи информацията, необходима за определяне на риболовния потенциал, и за да се избегне твърде голямата концентрация на улов и риболовно усилие.
Независимо от това се забранява риболовът в подзони 48.6 и 88.1 на ФАО, както и в участък 58.4.3a на ФАО, когато е разрешен в съответствие с член 26, ако се извършва на дълбочина, по-малка от 550 m.
Член 29 Улов на крил през риболовния сезон 2022—2023 г. 1.
Държавите членки, които през риболовния сезон 2022—2023 г. възнамеряват да ловят крил (Euphausia superba) в зоната на Конвенцията CCAMLR, уведомяват Комисията за това в срок до 1 май 2023 г., като използват формуляра в част Б от допълнението към приложение VII.
Въз основа на предоставената от държавите членки информация Комисията представя уведомленията на секретариата на CCAMLR в срок до 30 май 2023 г. 2.
Посочените в параграф 1 от настоящия член уведомления трябва да включват предвидената в член 3 от Регламент (ЕО) No 601/2004 информация за всеки риболовен кораб, за който се издава разрешение да участва в улова на крил. 3.
Държава членка, която възнамерява да лови крил в зоната на Конвенцията CCAMLR, уведомява за това си намерение единствено по отношение на притежаващите разрешение риболовни кораби, които към момента на уведомяването: а) плават под нейното знаме; или